คือหนูอายุ21ปี ไปหาด้วยอาการเลือออกกะปริบกะปรอย นานเกือบ1เดือน คุณเลยให้ยามากิน เป็น provera 10mg เริ่มทานเมื่อวันที่11ตุลาคม วันที่19ตุลาคม มีเลือดออก ใช้ทิชชูซับได้ และระหว่างที่กินยาหลังจากไปหา มีอาการตกขาวเยอะและคัน เลยไปหาอีกครั้งแต่เป็นคุณอีกทาาน เลยให้ยา metronidazole 200mgและคุณท่านนี้บอกว่า ถ้ากินยาproveraนี้จะไม่มีเลือดออก ถ้ามีให้มาพบด่วน แบบนี้ถือว่าผิดปกติไหมค่ะ
สวัสดีค่ะ Provera หรือชื่อสามัญว่าMedroxyprogesterone acetate เป็นฮอร์โมนเพศชนิดหนึ่งที่ให้เพื่อรักษาภาวะเลือดออกผิดปกติทางช่องคลอด โดยจะแยกว่าเป็นประจำเดือนมาผิดปกติแบบตกไข่หรือไม่ตกไข่ ส่วนใหญ่ถ้าพบในวัยรุ่นจะเป็นชนิดแบบไม่ตกไข่ แพทย์จะให้ยา Medroxyprogesterone acetate (Provera) ขนาด 10 มก. ต่อวัน แนะนำให้ใช้ 12-14 วันต่อเดือน ใช้เวลาในการรักษาทั้งหมด 3-6 เดือนในระหว่างที่รับประทานยานั้นไม่ควรมีเลือดออกทางช่องคลอด แต่เมื่อหยุดยาไปแล้วประมาณ 2-7 วันก็จะมีประจำเดือนมา ใชัหลักการคล้ายๆกับการกินยาคุมกำเนิดแบบแผงดังนั้นหากมีเลือดออกระหว่างที่รับประทานยาอยู่ ควรกลับไปพบแพทย์ที่รักษาอีกครั้งค่ะ อาจต้องตรวจหาสาเหตุอื่นร่วมด้วย แต่หากเป็นเลือดออกแค่เล็กน้อย อาจเป็นแค่ผลข้างเคียงระยะแรกของยาได้